கேள்வி: ஓமி பாபா பதக்கமும் பரிசும் என்பது என்ன?
பதில்: ஓமி பாபா பதக்கமும் பரிசும் (''Homi Bhabha Medal and Prize'') என்பது இரண்டு ஆண்டுகளுக்கு ஒருமுறை வழங்கப்படும் இந்தியா விருதாகும் இது தூய மற்றும் பயன்பாட்டு இயற்பியல் பன்னாட்டு ஒன்றியம் மற்றும் டாட்டா அடிப்படை ஆராய்ச்சி கழகம் ஆகியவற்றால் கூட்டாக வழங்கப்படுகிறது. 2010ஆம் ஆண்டில் ஓமி பாபா நினைவாக நிறுவப்பட்ட இந்த விருது பெறுவோருக்குச் சான்றிதழும், பதக்கமும், 250,000 இந்திய ரூபாய் விருதும் மும்பை உள்ள டாட்டா அடிப்படை ஆராய்ச்சிக் கழகத்திலும் உதகமண்டலம் உள்ள அண்டக் கதிர் ஆய்வகத்தில் பொது சொற்பொழிவாற்ற ஆதரவும் வழங்குகிறது. இந்த விருது வழங்கும் விழா வருடாந்திரப் பன்னாட்டு அண்டக் கதிர் மாநாட்டின் போது நடைபெறுகிறது. "உயர் ஆற்றல் அண்டக் கதிர் இயற்பியல் மற்றும் வானியற்பியல் துறையில் நீண்ட கல்வி வாழ்க்கையில் சிறப்பான பங்களிப்புகளை வழங்கி பணியில் உள்ள விஞ்ஞானி" இந்த விருதைப் பெறுவார். முதல் விருது 2011இல் சர் அர்னால்ட் வொல்பெண்டேலுக்கு வழங்கப்பட்டது. இயற்பியலாளர் ஓமி ஜே. பாபாவின் நினைவாகப் பெயரிடப்பட்ட பல்வேறு விருதுகள் உள்ளன. எடுத்துக்காட்டாக, ஓமி பாபா பதக்கம் (ஐந்து வெவ்வேறு பிரிவுகளில்) இந்திய அரசின் அணுசக்தித் துறையின் அணு எரிபொருள் வளாகத்தால் வழங்கப்படுகிறது.